גראפה

גראפה (באיטלקית: Grappa), בעברית גַּפְתָּה, הוא משקה אלכוהולי המופק מגפת ענבים (שאריות הפירות שנותרות לאחר סחיטתם).  בצרפת מוכר המשקה בשם Marc, בספרד Orujo,  ביוון Tsikoudia ובגאורגיה Chacha.

מקור השם 
הגרפּה יוצר במקור באזור בסאנו דל גראפה (Bassano del Grappa) בונטו שבצפון איטליה. מקור השם במילה הלטינית גראפולוס שפירושה "אשכול ענבים".

הפקת המשקה 
טכניקת ייצור הגרפּה נפוצה ברוב ארצות ייצור היין המסורתיות. באופן מסורתי משקאות בסגנון גראפה מכילים בין 40 ל-60 אחוזי אלכוהול.

כיום, במקומות שונים בארצות יין של "העולם החדש" וגם בישראל מייצרים משקאות בסגנון גראפה, אך על פי תקנה בינלאומית (ECC regulation) שנכנסה לתוקף בשנת 1989, ניתן לקרוא לתזקיק גפת ענבים בשם "גראפה" אך ורק אם הוא יוצר באיטליה או בטיצ'ינו.

מותגים מפורסמים
 פיור די ויט - גראפה המיוצר על ידי זיקוק אדים של גפת הענבים. פירוש השם "פרח החיים". מגיע בבקבוק מכוסה בשק יוטה ובחוזק של 38% אלכוהול.
 נונינו גראפה - משפחת נונינו מייצרת גראפה מאז 1897. למותג הדגל שלה קוראים UE בנפח 30% אלכוהול והוא מיוצר אך ורק מזן ענבים פיקוליט.

בארץ
 יקב ניר עוז - ייצור מקומי וביתי של הגראפה הישראלית הראשונה.

קישורים חיצוניים

 
 רועי ירושלמי, תענוג בכל טיפה: גראפה, ynet
 רועי ירושלמי, האביב של איב: לראשונה - גראפה כשרה, ynet
 רועי ירושלמי, גראפה - קווים לדמותה, ynet

ערכים שבהם תבנית בריטניקה אינה מתאימה
גראפה
משקאות אלכוהוליים
דיז'סטיפים
המטבח האיטלקי